Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Go ya ka Dinaga
E be e le ka Sontaga mesong ge Dihlatse tša Jehofa di be di bokane bakeng sa borapedi. Banna, basadi le bana ba e ka bago ba 200 phapošing e nngwe kua Baku, Azerbaijan ba be ba theeditše polelo yeo e theilwego Beibeleng.
Ditiragalo tše tšeo di diregilego ka December 24, 2006, e bile melato ya mathomo yeo Dihlatse tša Jehofa di e begilego Kgorong ya Yuropa ya Ditokelo tša Batho (ECHR) kgahlanong le mmušo wa Azerbaijan. Ga e sa le go tloga ka nako yeo, Dihlatse di begile melato e mengwe e 18 go ECHR ya mabapi le go gatakelwa ga tokologo ya tšona ya bodumedi.
Mekgatlo ya ditokelo tša batho ya dinaga tše dingwe e ile ya hlahloba le go bolela seo e se lemogilego ka molao wa bodumedi wa Azerbaijan le ka tsela yeo e swarago madumedi ka yona.
Pego ya Ngwaga le Ngwaga ya 2013 ya U.S. Commission on International Religious Freedom, e lego khomišene ya mabapi le ditaba tša bodumedi, e re: “Le ge mmušo wa Azerbaijan o ipotša gore ga o na bothata le bodumedi, maemo a tokologo ya bodumedi a gwahlafetše, kudukudu ka morago ga go thewa ga molao wa bodumedi woo o thibelago tokologo ya bodumedi wa 2009.”
Lefaseng ka bophara Dihlatse di tšeela godimo tokologo ya motheo ya polelo, ya go bokana, ya go gwerana, tokelo ya go latela letswalo le tokologo ya bodumedi. Di tšeela godimo mebušo yeo e di dumelelago go thabela ditokelo tšeo. Sehlopha se senyenyane sa Dihlatse tše ka bago tše 2 500 le bao ba rapelago gotee le tšona kua Azerbaijan di holofela go thabela tokologo ya bodumedi yeo e thabelwago ke madumedi a mangwe ao a lego nageng ya gabo tšona.
^ ser. 28 Mmušo wa Azerbaijan e bile setho sa Lekgotla la Yuropa ka January 25, 2001.
^ ser. 28 Kgwedi le kgwedi Dihlatse tša Jehofa di gatiša tokollo ya Morokami wa batho bohle, yeo di e dirišago gore di hlalose seo Beibele e se rutago. Diphuthegong tša bona, di diriša tokollo yeo e ithutwago e le karolo ya lenaneo la beke le beke la go ithuta Beibele. Go gatišwa dikopi tša Morokami tše di fetago tše 45 000 000 ka maleme a fetago a 200, gomme se se dira gore e be makasine woo o phatlalatšwago kudu lefaseng ka bophara.
Kgoro ya Yuropa ya Ditokelo tša Batho e Dumelelana le Tokelo ya Dihlatse tša Jehofa Kua Russia ya go Bokana Bakeng sa Borapedi
Dikgatišo tše di Lego Gona